Söngskóli Maríu leggur mikla áherslu á að vinna eftir þörfum hvers og eins nemanda og sérhæfum við okkur í kennslu bæði fyrir nemendur sem eru að byrja og nemendur sem eru lengra komnir . Söngskólinn leggur mikinn metnað í hvern og einn nemanda og eru hópatímarnir byggðir uppá einstaklingskennslu . Það er ekki ráðlagt að kenna söngtækni fyrr en börn eru orðin a.m.k 13 ára , en það er svo margt sem hægt er að leiðbeina með án þess að fara djúpt í einhverja tækni og höfum við ógrynni af ráðleggingum sem að börnin skilja vel og geta farið eftir . Söngurinn er besta leiðin til að fá sjálfstraustið í lag , og höfum við gert kraftaverk með fjöldan allan af börnum og unglingum . Markmiðið er ekki eingöngu að búa til söngstjörnur , heldur að byggja hvern og einn upp til að viðkomandi öðlist sjálfstraust og æfi sig í að koma fram , þó það væri ekki nema líða vel með það að standa fyrir framan bekkinn sinn . Þetta nýtist öllum í framtíðinni , sama hvaða starfsvettvang nemendur munu velja sér . Margir okkar nemenda hafa komið við í hinum ýmsu verkefnum og má þar nefna Söngvaborg , bíómyndir , leikhús , syngja inná plötur og koma fram við ýmis tilefni . Það er alltaf nóg að gera í söngskólanum enda fullur af lífi og er það að þakka skemmtilegum nemendum og kennurum . Það er líka mikilvægt að hafa þetta fjölbreytt og það er allta stutt í hláturinn hjá okkur . Við erum með nemendur á öllum aldri , frá þriggja ára og uppúr , þannig að fjölbreytnin er mikil . Við höldum ótrauðar áram eftir áralangt starf og erum alltaf með augun opin í að gera skólann betri og betri með hverju námskeiðinu . Við hlökkum til að halda áfram því starfi sem að María Björk byrjaði með ein í Tónabæ fyrir 20 árum síðan eða árið 1993 !